Stuva

La stuva (anca pigna, fornellNavigAIS, carta numer 938.) l'è on lavorà faa de ghisa, de ceramega o de azzal che l'è doperaa per scoldà i stanz de la cà.
Ghe n'è de tanti modei diferent, che muden anca per el tipo de lavor che 'l ven brusaa 'me combustibel (legna, metan, carbon, gas, pellet...).
In general el scolda pussee d'on camin, perchè 'l gh'ha ona superfis pussee esposta al contatt con l'aria de l'ambient che 'l gh'ha de vess scoldaa.
I stuv che fonzionen con la legna poeuden vess doperaa anca per coeus el mangià.
El nomm
La parolla stuva la rivariss del latin volgar stufa, che forsi l'è on termen de origin germanegaetimo.it (anca se alter disen che l'è de origin romanzatreccani.it). L'è doperaa in vari lengov romanz (catalan e spagnoeu estufa, italian stufa...).
El termen pigna l'è doperaa in tutta la Valtolina, in del Tesin e in di Grison (anca in romanc).
Infina, la parolla fornell l'è doperada in d'on quai sit de la Lombardia oriental, in tutt el Trentin e de scià e de là in Piemont e in Venet. 
Referiment

Varda anca
Forn
Ligamm de foeura
La stüa nella Rezia Italiana 
Categoria:Cusina